b'\n_START_ARTICLE_\nSpektroskopija\n_START_PARAGRAPH_\nSpektroskop\xc3\xadja (tudi spektr\xc3\xa1lna anal\xc3\xadza) je fizikalna disciplina, ki se ukvarja z analizo energije sevanja po stiku s snovjo. Sevanje je v tem pomenu lahko elektromagnetno, mehansko ali pa gre za delce.Pogosti primeri spektroskopije so analize spektrov elektromagnetnega valovanja v infrarde\xc4\x8dem, vidnem in rentgenskem obmo\xc4\x8dju, ki so prikazani v obliki emisijskih ali absorpcijskih spektrov._NEWLINE_Razli\xc4\x8dne spektroskopije spadajo med najob\xc4\x8dutljivej\xc5\xa1e in najpomembnej\xc5\xa1e metode v kemijski analizi, analizi materialov in astronomiji. S pomo\xc4\x8djo sodobnih spektroskopskih metod je mogo\xc4\x8de ugotoviti razporeditev atomov \xc5\xa1e v tako zapletenih molekulah, kot so beljakovine, encimi in nukleinske kisline. Dolo\xc4\x8dimo lahko dol\xc5\xbeino vezi in kote med vezmi._NEWLINE_Danes se za dolo\xc4\x8devanje struktur molekul najpogosteje uporabljata jedrska magnetna resonanca in rentgenska difrakcija analiza.\n_START_SECTION_\nTeorija\n_START_PARAGRAPH_\nEn od glavnih konceptov, ki jih sre\xc4\x8damo pri spektroskopskih metodah, je resonanca. Resonanca je bila najprej opisana v mehanskih sistemih kot so nihala. V mehanskih sistemih je resonanca pojav, ko du\xc5\xa1eno nihalo niha z najve\xc4\x8djo amplitudo ko ga vzbujamo z lastno frekvenco. Resonan\xc4\x8dna krivulja, ki prikazuje razmerje amplitude nihanje v odvisnosti od frekvence vzbujanja, ima vrh zna\xc4\x8dilne oblike in je ena vrsta spektra._NEWLINE_O resonanci lahko govorimo tudi v kvantni mehaniki, kjer sistem vzbujamo s fotoni z razli\xc4\x8dnimi frekvencami. Energija () fotona je enaka njegovi frekvenci () pomno\xc5\xbeeni s Planckovo konstanto (), torej . Resonan\xc4\x8dna krivuljo v kvantni mehaniki analogno prikazuje odziv sistema v odvisnosti od frekvence vzbujajo\xc4\x8dega fotona. Ker so kvantni sistemi praviloma zapleteni so njihovi spektri sestavljeni iz ve\xc4\x8d resonan\xc4\x8dnih vrhov, ki pripadajo razli\xc4\x8dnim kvantnim stanjem.\n_START_SECTION_\nRazvrstitev metod\n_START_PARAGRAPH_\nPodro\xc4\x8dja spektroskopije lahko razvrstimo na ve\xc4\x8d na\xc4\x8dinov, najenostavneje po vrsti uporabljene sevanja ali po na\xc4\x8dinu interakcije.'